**APSTIPRINU**

Alūksnes novada domes

priekšsēdētājs A.DUKULIS

\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē, \_\_\_\_\_\_.2019.

**NEKUSTAMĀ ĪPAŠUMA**

**“LIEDES”, ANNĀ,**

**ANNAS PAGASTĀ, ALŪKSNES NOVADĀ**

**OTRĀS IZSOLES NOTEIKUMI**

1. **Vispārīgie jautājumi**

1.1. Izsoles noteikumi nosaka kārtību, kādā organizējama un rīkojama Alūksnes novada pašvaldības nekustamā īpašuma “Liedes”, Annā, Annas pagastā, Alūksnes novadā (turpmāk – objekts) otrā izsole, atbilstoši Publiskas personas mantas atsavināšanas likumam un Ministru kabineta 01.02.2011. noteikumiem Nr.109 “Kārtība, kādā atsavināma publiskas personas manta”.

1.2. Izsoli organizē Īpašumu atsavināšanas komisija (turpmāk – komisija), pamatojoties uz Alūksnes novada domes 27.09.2018. lēmuma Nr.329 „Par Alūksnes novada pašvaldības nekustamā īpašuma “Liedes”, Annā, Annas pagastā, Alūksnes novadā atsavināšanu” 3. punktu.

**2. Objekta raksturojums**

|  |  |  |
| --- | --- | --- |
| 2.1. | Objekta adrese | “Liedes”, Annā, Annas pagastā, Alūksnes novadā |
| 2.2. | Objekta sastāvs | Zemes vienība 4587m2 platībā, kadastra apzīmējums 36440040315;  Būve, kadastra apzīmējums 36440040073001. |
| 2.3. | Nekustamā īpašuma tiesību nostiprināšana zemesgrāmatā | Lēmuma datums: 01.06.2018.  žurnāls Nr. 300004613420 |
| 2.4. | Ziņas par personām, kuras nomā vai lieto objektu vai tā daļu, un šo nomas vai citu līgumu termiņiem | Nav. |
| 2.5. | Iesniegti prasījumi attiecībā uzobjektu | Nav. |
| 2.6. | Objekta nosacītā cena | 42 741 EUR (četrdesmit divi tūkstoši septiņi simti četrdesmit viens *euro*) |
| 2.7. | Pirmpirkuma tiesības | Nav. |
| 2.8. | Lietu tiesības, kas apgrūtina objektu | Ekspluatācijas aizsargjoslas teritorija gar ielu vai ceļu – sarkanā līnija 0,0221ha;  Ekspluatācijas aizsargjoslas teritorija gar ielu vai ceļu – sarkanā līnija 0,0260ha;  Ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0,0214ha;  Vides un dabas resursu ķīmiskās aizsargjoslas teritorija ap pazemes ūdens ņemšanas vietu 0,4587ha;  Stingra režīma vides un dabas resursu aizsardzības aizsargjoslas teritorija ap pazemes ūdens ņemšanas vietu 0,0007ha;  Stingra režīma vides un dabas resursu aizsardzības aizsargjoslas teritorija ap pazemes ūdens ņemšanas vietu 0,0032ha;  Ekspluatācijas aizsargjoslas teritorija gar pašteces kanalizācijas vadu 0,0448ha;  Ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0,0055ha;  Ekspluatācijas aizsargjoslas teritorija gar pašteces kanalizācijas vadu 0,0184ha;  Ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0,0283ha;  Ekspluatācijas aizsargjoslas teritorija ap elektrisko tīklu kabeļu līniju 0,0019ha;  Pierobeža 0,4587ha;  Ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju 0,0142ha;  Ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0,0006ha;  Ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju 0,0005ha. |
| 2.9. | Īpašie nosacījumi | Būvniecības valsts kontroles biroja (turpmāk – Birojs) būvinspektors 19.04.2017. veica izglītības iestādes ēkas “Liedes”, Annā, Annas pagastā, Alūksnes novadā (turpmāk – Ēka) ekspluatācijas pārbaudi, par ko 26.05.2017. tika sastādīts atzinums Nr. 4-2.1-2017-191-3746 (turpmāk – Atzinums). Pamatojoties uz Biroja būvinspektora Atzinumu, kā arī Birojam nosūtīto Ēkas daļas tehniskās apsekošanas atzinumu (turpmāk – Izpētes atzinums), Birojs nolēma:  1.Uzdot ēkas īpašniekam pienākumu novērst bīstamību Ēkā atbilstoši Izpētes atzinuma ieteikumu sadaļā norādītajam;  2.Aizliegt Ēkas telpu virs un zem otrā stāva telpas Nr. 3 ekspluatāciju, tostarp atsākt ekspluatāciju, līdz brīdim, kamēr tiks novērsti Atzinumā un Izpētes atzinumā konstatētie trūkumi Ēkas mehāniskajā stiprībā un stabilitātē, kā arī lietošanas drošībā;  3.Uzdot Ēkas īpašniekam pienākumu līdz visas Ēkas ekspluatācijas atsākšanai novērst Atzinumā konstatētās patvaļīgās būvniecības radītās sekas, lietderības un samērīguma apsvērumu ietvaros piešķirot tam rīcības brīvību, uzliekot par pienākumu Atzinumā norādītajiem patvaļīgajiem būvdarbiem, ievērojot tehniskās apsekošanas atzinumā secināto, izstrādāt būvniecības dokumentāciju būvniecības regulējošo normatīvo aktu noteiktajā kārtībā, vai atjaunot Ēkas iepriekšējo tiesisko stāvokli, par iecerētajiem pasākumiem informējot Biroju. |

1. **Izsoles veids, maksājumi un samaksas kārtība**

|  |  |  |
| --- | --- | --- |
| 3.1. | Izsoles veids | Atklāta mutiska izsole ar augšupejošu soli. |
| 3.2. | Maksāšanas līdzekļi un to proporcijas | 100% *euro* |
| 3.3. | **Otrās izsoles sākumcena** | **34193 EUR (trīsdesmit četri tūkstoši viens simts deviņdesmit trīs *euro*)** |
| 3.4. | Izsoles solis | 300 EUR (trīs simti *euro*) |
| 3.5. | Izsoles nodrošinājuma apmērs | 3419 EUR (trīs tūkstoši četri simti deviņpadsmit *euro*) |
| 3.6. | Izsoles reģistrācijas maksa | 30 EUR (trīsdesmit *euro)* |
| 3.7. | Samaksas termiņi | * + 1. Nodrošinājums un reģistrācijas maksa līdz 29.03.2019.   3.7.2. Maksa par izsolē iegūto nekustamo īpašumu:  3.7.2.1. 1.variants: 10% no nosolītās summas (atrēķinot iemaksāto nodrošinājumu) jāsamaksā 2 nedēļu laikā no izsoles dienas, atlikusī summa jāsamaksā sastādot maksāšanas grafiku (maksimālais nomaksas termiņš 5 gadi) un piemērojot procentu likmi – 6% gadā no atlikušās summas.  3.7.2.2. 2.variants: nosolītā summa (atrēķinot iemaksāto nodrošinājumu) jāsamaksā 2 nedēļu laikā no izsoles dienas. |
| 3.8. | Samaksas kārtība | Maksājumi jāieskaita šādā kārtībā:  **Nodrošinājums** jāieskaita Alūksnes novada pašvaldības, nodokļu maksātāja reģistrācijas kods 90000018622,  kontā: LV82 UNLA0050004220718,  AS “SEB BANKA”, kods UNLALV2X, norādot iemaksas mērķi.  **Reģistrācijas maksa** jāieskaita vienā no Alūksnes novada pašvaldības, nodokļu maksātāja reģistrācijas kods 90000018622, kontiem norādot iemaksas mērķi:   * LV58UNLA0025004130335, A/S “SEB banka”, kods UNLALV2X, * LV85HABA0551029886709, A/S “Swedbank”, kods HABALV22 * LV33LPNS0004302863959, VAS “Latvijas Pasts”, kods LPNSLV21 |

1. **Izsoles priekšnoteikumi**

4.1. Par izsoles dalībnieku var kļūt jebkura fiziska vai juridiska persona, arī personālsabiedrība, kura, saskaņā ar spēkā esošiem normatīviem aktiem, var iegūt objektu īpašumā un ir izpildījusi šajos noteikumos noteiktos priekšnoteikumus.

4.2. Izsoles dalībnieki pirms izsoles, līdz 29.03.2019., iesniedz nodrošinājumu un samaksā reģistrācijas maksu noteiktajā apmērā. Nodrošinājums un reģistrācijas maksa uzskatāmi par iesniegtiem, ja attiecīgā naudas summa ir ieskaitīta vienā no šo noteikumu 3.8.punktā norādītajiem bankas kontiem.

4.3. Juridiskā persona, arī personālsabiedrība, reģistrējoties iesniedz komisijai iesniegumu, apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu, attiecīgās institūcijas lēmumu par objekta iegādi. Ja juridiskā persona vai personālsabiedrība nosolīšanas gadījumā ir nolēmusi izvēlēties nomaksas pirkumu, tai jāiesniedz dokumenti par to, ka tā ir samaksājusi likumā paredzētos nodokļus, nodevas un valsts obligātās apdrošināšanas maksājumus, kā arī tā nedrīkst būt parādā Alūksnes novada pašvaldībai.

4.4. Fiziskā persona reģistrējoties uzrāda personu apliecinošu dokumentu, tā nedrīkst būt parādā Alūksnes novada pašvaldībai (t.sk. nodokļu maksājumi un citas saistības).

4.5. Ja persona ir izpildījusi šos priekšnoteikumus, tā tiek reģistrēta izsoles dalībnieku reģistrācijas lapā un tai izsniedz reģistrācijas apliecību.

4.6. Izsoles dalībnieku reģistrācija notiek katru darba dienu Alūksnes novada pašvaldības Kancelejas telpās, Brūža ielā 7, Alūksnē, Alūksnes novadā, no pulksten 9.00 līdz 11.00 un no pulksten 14.00 līdz 16.00, līdz 29.03.2019. pulksten 16.00.

4.7. Ar objektu var iepazīties iepriekš sazinoties pa tālruni 26375360.

1. **Izsoles process**

5.1. Izsolē var piedalīties, ja izsoles pretendents ir reģistrējies un ir izpildīti izsoles priekšnoteikumi.

5.2. Izsole notiek 02.04.2019. pulksten 13.30, Uzvaras ielas 1, Alūksnē sēžu zālē, 2. stāvā.

5.3. Izsoli vada Īpašumu atsavināšanas komisijas priekšsēdētājs.

5.4. Izsoles dalībnieks vai tā pilnvarota persona izsoles telpā uzrāda reģistrācijas apliecību un personu apliecinošu dokumentu, pēc kā paraksta izsoles noteikumus. Dalībniekam izsniedz dalībnieka numuru, kas atbilst izsoles dalībnieku sarakstā uzrādītajam kārtas numuram.

5.5. Ja izsoles dalībnieks vai tā pilnvarotā persona izsoles telpā nevar uzrādīt reģistrācijas apliecību vai personu apliecinošu dokumentu, tiek uzskatīts, ka izsoles dalībnieks uz izsoli nav ieradies.

5.6. Pirms izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tad tiek uzskatīts, ka šis izsoles dalībnieks nepiedalās izsolē un tam neatmaksā drošības naudu.

5.7. Izsoles dalībnieku sarakstā ieraksta solītāja vārdu un uzvārdu un tā pēdējo nosolīto cenu.

5.8. Izsoles vadītājs atklāj izsoli, raksturo objektu, paziņo izsoles sākuma cenu un izsoles soli.

5.9. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.

5.10. Izsoles vadītājs atkārto solītāja dalībnieka numuru un piedāvāto cenu. Ja neviens no solītājiem augstāku cenu nepiedāvā, izsoles vadītājs trīs reizes atkārto pēdējo piedāvāto augstāko cenu un fiksē to ar āmura piesitienu. Šis āmura piesitiens noslēdz objekta pārdošanu.

5.11. Katrs solītājs apstiprina ar parakstu izsoles dalībnieku sarakstā savu pēdējo solīto cenu. Ja to neizdara, viņu svītro no izsoles dalībnieku saraksta un neatmaksā nodrošinājumu.

5.12. Piedāvātā augstākā summa jāsamaksā izvēloties vienu no 3.7. punktā piedāvātajiem variantiem.

5.13. Gadījumā, ja uz izsoli pieteicies tikai viens pretendents, viņam tiek piedāvāts pirkt objektu par 34493 EUR (trīsdesmit četri tūkstoši četri simti deviņdesmit trīs *euro*).

5.14. Izsoles rīkotājs apstiprina izsoles protokolu izsoles dienā.

5.15. Alūksnes novada domes priekšsēdētājs apstiprina izsoles rezultātus 30 dienu laikā pēc 3.7.2.1.punktā minētās 10% samaksas vai 3.7.2.2.punktā minētās samaksas veikšanas.

5.16. Objekta nosolītājs, septiņu dienu laikā pēc izsoles rezultātu apstiprināšanas, paraksta pirkuma līgumu.

5.17. Izsoles dalībniekiem ir tiesības iesniegt sūdzību Alūksnes novada domei par komisijas veiktajām darbībām 5 (piecu) dienu laikā no izsoles dienas. Ja komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.

Īpašumu atsavināšanas komisijas

priekšsēdētāja V.AVOTA